paragraph_text: Demi Moore (, 11. studenog 1962.) američka je glumica. Nakon manjih uloga na filmu i pojavljivanja u TV seriji "General Hospital", godine 1985. uspješno je nastupila u filmu Vatra Svetog Elma, postavši tako dio tzv. "Brat Packa", skupine mladih glumaca popularnih tijekom 1980-ih (od ostalih tu se ubrajaju Emilio Estevez, Anthony Michael Hall, Rob Lowe, Andrew McCarthy, Judd Nelson, Molly Ringwald i Ally Sheedy).